Penjaga tapak kedua

Penjaga tapak kedua () atau 2B, ialah posisi dalam sukan besbol atau sofbol yang menjaga dan mengawasi tapak kedua (second base). Posisi ini juga disebut sebagai second bagger. Penjaga tapak kedua harus memiliki kepantasan kaki dan tangan. Pemain ini mempunyai kebolehan untuk mendapatkan bola dan beralih untuk melancarkan gerakan double play. Pemain pemadang dekat (shortstop) dan penjaga tapak kedua biasanya pemain bertangan kanan. Perkara ini membolehkan gerakan double play lebih mudah dan pantas. Tambahan lagi, hanya empat pemain kidal sahaja yang pernah beraksi di posisi penjaga tapak kedua dalam saingan Major League Baseball semenjak tahun 1950.

Penjaga tapak kedua yang baik ialah pemain yang menjaga jarak dengan mahir oleh kerana mereka perlu memastikan bola dapat dilontarkan kepada penjaga tapak pertama (first baseman) yang perlu menahan kemaraan pemain lawan, ataupun pemain ini perlu ke tapak untuk membantu pemain penjaga tapak pertama. Apabila bola yang dipukul menghala ke pemadang kanan (right field), penjaga tapak kedua juga perlu berlari ke arah bola untuk relay. Oleh sebab itu, posisi ini kebiasaannya dijadikan sebagai posisi pertahanan dalam permainan moden. Akan tetapi, mereka juga terdiri daripada pakar dalam pukulan.

Posisi ini turut dirujuk sebagai "Keystone".Hal ini didorong oleh faktor posisinya yang terletak di puncak daiman (diamond), sama seperti blok keystone dalam bidang seni bina.

Senarai pemain Dewan Kemahsyuran

 Roberto Alomar
 Craig Biggio 
 Rod Carew 
 Eddie Collins
 Bobby Doerr
 Johnny Evers
 Nellie Fox
 Frankie Frisch
 Charlie Gehringer
 Joe Gordon
 Frank Grant
 Billy Herman
 Rogers Hornsby
 Nap Lajoie
 Tony Lazzeri
 Bill Mazeroski
 Bid McPhee
 Joe Morgan
 Paul Molitor 
 Jackie Robinson  
 Ryne Sandberg
 Red Schoendienst

 Catatan 

Kategori:Posisi besbol